**Ksar  El Kebir**, tamén transcrito **Alcácer-Quibir** (a variante máis común en portugués), **Alcazarquivir** (a variante máis común en castelán), **Alcácer-Quivir**, **al Quasr al-kibr**, **Alcassar**, **Kasar al Kebir, Ksar el Kébir**, **Al-Kasr al-Kbir** ou **Ksar el-Kebir**, en árabe: *معركة وادي المخازن* ou noutra variante árabe: *القصر الكبير* ; en bérber: ⵍⵇⵚⵔ ⵍⴽⴱⵉⵔ, é unha cidade marroquina en Quibiroco/ Quibir, situada ao longo do río Loukkos, preto de Larache, na rexión de Tánxer-Tetuán-Al-Hoceima, na provincia de Al-Hoceima ou Alhucemas.

Historia
--------

 A cidade en 1900.
A cidade é historicamente coñecida pola batalla aquí librada o 4 de agosto de 1578 entre os exércitos de Sebastián I de Portugal e Abu Marwan Abd al-Malik I, sultán de Marrocos. Ambos gobernantes morreron na batalla pero as forzas portuguesas foron derrotadas rematando o intento de situar no trono a outro aspirante, e á pretensión de controlar o territorio do actual Marrocos desde tempos de Mohammed o Portugués.

As guerras civís do século XIX marcaron o declive da cidade, até que en 1911 foi integrada no Protectorado Español de Marrocos. Converteuse nunha base militar para os Regulares, e tras a independencia de Marrocos en 1956 converteuse nun núcleo agrícola da rexión de Lucus-Gharb, con mercado local os domingos.

A cidade foi tamén o fogar dunha grande comunidade xudía formada na súa maioría por sefardís de fala haketiana. A comunidade, animada por axentes sionistas vinculados á Axencia Xudía e posteriormente polo Mossad, emigrou en masa a Israel e Francia durante os anos 50 e 60 do século XX.

### Topónimo

O nome de **Ksar El Kebir** significa "gran palacio" ou "gran fortaleza" contrasta coa cidade de Ksar Es Seghir, que significa "pequeno castelo", situada máis ao norte de Ksar El Kebir.

Xeografía
---------

  

Situada na provincia de Tetuán, nunha zona rica en bosques de sobreiras, a cidade é un cruzamento ferroviario conectado con Larache (al-ʿArāʾish) e Asilah (Aṣīla) e coa gran liña de ferrocarril que une Marrakech con Tunisia.

Notas
-----

1. ↑  A metátese adoita atoparse na lingua árabe falada.
2. 1 2  "▷ Alcazarquivir o también llamada Ksar el Kebir". *Turismo de Marrocos* (en castelán). 2011-04-23. Consultado o 2022-12-26.
3. ↑  Laskier, Michael M. (1983-01-01). *The Alliance Israelite Universelle and the Jewish Communities of Morocco, 1862-1962* (en inglés). SUNY Press. ISBN 978-0-87395-656-7.

Véxase tamén
------------

### Outros artigos

* Batalla de Alcazarquivir

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Ksar El Kebir Modificar a ligazón no Wikidata*** |

* "A cidade en World Gazetteer". *world-gazetteer.com* (en inglés). Arquivado dende o orixinal o 12 de abril de 2013. Consultado o 26 de decembro de 2022.

|  |  |
| --- | --- |
| Control de autoridades | 
* Wd: Q52603
* WorldCat
* VIAF: 131796661
* BNF: 11973805z
* EBID: ID
* GEC: 0036041
* GeoNames: 2544001
* NKC: ge1043517
* SUDOC: 027765598
* TGN: 7016175

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---